Aleksandar Halifman

Aleksandar Halifman sovjetski je i ruski šahovski velemajstor jevrejskog porijekla. Također je i bivši svjetski prvak (po FIDE verziji).

Naučio je igrati šah od svog oca kad je imao 6 godina.

Velemajstorsku titulu stekao je 1990, a jedan od njegovih naročito dobrih ranijih rezultata bilo je 1. mjesto na New York Openu iste godine, gdje je pobijedio ispred grupe jakih igrača.

Njegovo najpoznatije postignuće jeste pobjeda na FIDE Svjetskom prvenstvu 1999, titula koju je držao do naredne godine. U tom je trenutku bio na 44. mjestu po rejtingu, što su neki ocijenili kao "minus" Garryju Kasparovu, "klasičnom" svjetskom prvaku, koji je bio broj 1 na listi. Nakon turnira Halifman je rekao: "Rejting sistem savršeno funkcionira za igrače koji igraju samo na turnirima po sistemu grupa. Mislim da se većini njih daje veći rejting od stvarnog. Organizatori stalno pozivaju neke ljude jer imaju isti rejting i taj rejting ostaje visok." Možda kao odgovor na to, Halifman je pozvan na sljedeći linareski turnir i dobro odigrao, iako je završio iza pobjednika Kasparova.

Također je osvojio i Juniorsko prvenstvo SSSR-a 1982, Prvenstvo SSSR-a 1984, Prvenstvo Moskve 1985. i 1987, Groningen 1990, Ter Apel 1993, Eupen 1994, Sankt Peterburg 1995, Rusko prvenstvo 1996, Velemajstorski turnir u St. Petersburgu 1997, Aarhus 1997, Svjetsko ekipno prvenstvo u Luzernu 1997, Bad Wiessee 1998, Hoogenveen 2000 i turnire Šahovske olimpijade 2000. godine.

Sa svojim trenerom Genadijem Nesisom vodi šahovsku akademiju u St. Petersburgu nazvanu "Velemajstorska šahovska škola". Tu trenira igrače iz cijelog svijeta, vodeći se motom: "Šah = intelekt + karakter".
 Odabrane partije 
 Lalić - Halifman, Anibal Open 1997, Benkov gambit: Prihvaćeni, Dlugyjeva varijanta (A57)
 Halifman - Nisipeanu, Eliminacijski meč za SP, 1999, Katalonsko otvaranje: Zatvorena varijanta (E01)
 Halifman - Barejev, Corus 2002, Francuska odbrana: Rubinsteinova varijanta, Blackburneova odbrana (C10) 
 Reference 

 Vanjski linkovi 
 Halifmanova FIDE kartica
 Halifmanov profil na chessgames.com
 Biografija
 Šahovski problemi iz Halifmanovih partija 
 Intervju sa Halifmanom (2005) 
 Intervju sa Halifmanom (2008)
 Dvodijelni intervju sa Halifmanom (2010) 1. dio; 2. dio

Kategorija:Rođeni 1966.
Kategorija:Šahisti
Kategorija:Svjetski šahovski prvaci
Kategorija:Ruski šahisti
Kategorija:Biografije, Sankt Peterburg
Kategorija:Živi ljudi